D tameṭṭut n Muḥend-Ameẓyan, d tasebṛit meskint, kra ara d-teǧǧ deg-s Malḥa, nettat tezga tessusem-as. Awal d azgen akken qqaren. Tettawi kan, tettarra ɣer daxel i wudem n urgaz-is Muḥend-Ameẓyan, imi t-tḥemmel aṭas, ur tebɣi ara ad t-tesneɣni. Txeddem deg lluzin nettat d urgaz-is dɣa dinna i myussanen (deg wungal iḍ d wass), yerna xas txeddem deg beṛṛa, urǧin teǧǧi axxam-is tezga tekfa ccɣel-is, awi-d kan ad tt-thenni temɣart-is, d acu kan ula akken ur tεedda ara.